als_Latn dik_Latn lim_Latn
Oriz Jasmine dhe Venere i aromatizuar me vanilje
Një kontorno orizi të parfumuar me vanilje. Mos u trembni duke menduar që vanilja përdoret vetëm për pjatat e ëmbla, ajo është një erëz shumë ekzotike dhe përdoret gjerësisht në kuzhinë. Vetëm duhet të guxoni pak!
Përbërësit:
200 g oriz Jasmine (xhazmin është pak a shumë si orizi basmati, por me parfum lulesh)
100 g oriz Venere
pak kripë
një stekë vanilje të freskët, në mungese vanilje pluhur ose lëng
Përgatitja:
Vendosni orizin në dy tenxhere të ndryshme të ziejnë me pak kripë.
Orizit Jasmine i duhen 10 minuta të ziejë në masat si orizi për pilaf, 1 me 2. Shtoni gjysmën e stekës së vaniljes në të dhe lëreni të ziejë derisa të shterojë ujin dhe në sipërfaqe të bëhet me vrima. Lëreni të ftohet.
Orizit Venere i duhen 30 minuta të ziejë në ujë të bollshëm, vendosni në të dhe gjysmën e stekës së vaniljes së mbetur. Pas 30 minutash hiqeni dhe lëreni të kullojë. Hiqni stekat e vaniljes dhe përziejini orizet bashkë dhe servireni si kontorno për filetot e peshkut të zierë në avull ose me perime të ziera për të krijuar një pjatë vegjetariane.
als_Latn als_Latn als_Latn als_Latn srd_Latn als_Latn als_Latn als_Latn als_Latn als_Latn als_Latn